cyanic-selkie/wikianc huggingface dataset:
টাসকিজি, অ্যালাবামা
প্রথম বিশ্বযুদ্ধে অংশগ্রহণকারী দক্ষিণাঞ্চলের আফ্রো-আমেরিকান সৈন্যদের কল্যাণার্থে ১৯২৩ সালে টাসকিজি ভেটেরানস অ্যাডমিনিস্ট্রেশন মেডিকেল সেন্টার এ শহরে প্রতিষ্ঠা করা হয়। ৪৬৪ একর ক্যাম্পাসে ২৭টি ভবন নির্মিত হয়।
শব্দের উৎপত্তি
মাস্কোগীয় টাসকেকে থেকে স্পেনীয় টাসকিকি শব্দের উৎপত্তি। আবার স্পেনীয় টাসকিকি থেকে টাসকিজি শব্দের উৎপত্তি, যার অর্থ "যোদ্ধা।"
ইতিহাস
১৮৩০ এর দশকে মিসিসিপি নদীর পশ্চিমে ক্রিক আদিবাসীদের বিতাড়িত করার পর শ্বেতাঙ্গরা এখানে বসবাস করতে শুরু করে। বসতি স্থাপনকারীরা আফ্রিকান-আমেরিকানদের ক্রয় করে চাষাবাদে নিয়োজিত করে। কৃষ্ণাঙ্গ দাসদের শ্রমে ও ঘামে টাসকিজি শহরের তুলাশিল্প উত্তরোত্তর সমৃদ্ধ হয়ে ওঠে।
১৮৮১ সালে কৃষ্ণাঙ্গ শিক্ষকদের প্রশিক্ষণ দেওয়ার লক্ষ্যে টাসকিজি নর্মাল স্কুল প্রতিষ্ঠিত হলে বুকার টি ওয়াশিংটন এর অধ্যক্ষ হন। শিক্ষকদের এমনভাবে প্রশিক্ষণ দেওয়া হয়, যাতে তারা সদ্যমুক্ত দাস ও তাদের বংশধরদের স্বনির্ভর করতে সাহায্য প্রদান করতে পারেন। শিক্ষার্থীদের ব্যবহারিক শিক্ষা প্রদানই ছিল এর মূল উদ্দেশ্য। ওয়াশিংটন মনে করতেন শিক্ষাই বর্ণবাদ দূরীকরণের প্রধান হাতিয়ার।
ওয়াশিংটন টাসকিজি বিশ্ববিদ্যালয়ের জন্য জর্জ ইস্টম্যানসহ অনেক শ্বেতাঙ্গ শিল্পপতির কাছ থেকে বিশ্ববিদ্যালয় পরিচালনার অর্থ জোগাড় করেন। তিনি গোপনে "জাতীয় অ-শ্বেতাঙ্গ বিকাশ সমিতি"-তে অর্থসাহায্য প্রদান করতেন।
১৯৩২ সালে টাসকিজি বিশ্ববিদ্যালয়ে সিফিলিস রোগীদের উপর গবেষণা শুরু হয়, যা ১৯৭২ সাল পর্যন্ত অব্যাহত থাকে। নানা রকম অনিয়মের জন্য এটি কুখ্যাতি লাভ করে।
জর্জ ওয়াশিংটন কার্ভার টাসকিজি বিশ্ববিদ্যালয়ের একজন প্রথিতযশা শিক্ষক ছিলেন। তিনি দক্ষিণাঞ্চলের কৃষিতে বৈপ্লবিক পরিবর্তন আনয়ন করেন।
দ্বিতীয় বিশ্বযুদ্ধের সময় টাসকিজি শহরে আফ্রিকান আমেরিকান বিমানচালকদের প্রশিক্ষণ দেওয়া হয়।
১৯২৩ সালে টাসকিজি ভেটেরানস অ্যাডমিনিস্ট্রেশন মেডিকেল সেন্টার প্রতিষ্ঠিত হলে শীর্ষস্থানীয় আফ্রো-আমেরিকান ডাক্তাররা এখানে চিকিৎসা করতে আসেন।  এদের মধ্যে রয়েছেন হার্ভার্ড মেডিকেল স্কুলের  কৃষ্ণাঙ্গ গ্রাজুয়েট ড.টুস্যান্ট টুর্জে টিলডন।
১৯৩০ এর দশকে টাসকিজি পুরুষ ক্লাবের কৃষ্ণাঙ্গ সদস্যরা এলাকার কৃষ্ণাঙ্গ ভোটারদের সংখ্যা বৃদ্ধিতে উদ্যোগ গ্রহণ করেন। ১৯৪১ এর দশকে ভোটাধিকার সুরক্ষায় তারা টাসকিজি সিভিক অ্যাসোসিয়েশন প্রতিষ্ঠা করেন।
১৯৫৭ সালে নাগরিক অধিকার আইন কংগ্রেসে পাস হলে কৃষ্ণাঙ্গদের ভোটার নিবন্ধনের গতি বৃদ্ধি পায়। ১৯৫৭ সালে শহরে ৪০০ জন কৃষ্ণাঙ্গ ভোটার নিবন্ধিত হন। তাই ডেমোক্রেটিক পার্টি নিয়ন্ত্রিত অ্যালাবামা বিধানসভা টাসকিজি শহরের সীমানা এমনভাবে পুনঃনির্ধারণ করে, যাতে কৃষ্ণাঙ্গরা ভোটাধিকার হারান।
৩০০০ আফ্রো-আমেরিকান টাসকিজির একটি চার্চ প্রাঙ্গণে প্রতিবাদ সমাবেশ আয়োজন করেন। কৃষ্ণাঙ্গরা শ্বেতাঙ্গ মালিকানাধীন ব্যবসা-প্রতিষ্ঠান বয়কট করা শুরুরু করে। এর ফলে ২৬টি ব্যবসা-প্রতিষ্ঠান বন্ধ হয়ে যায়।
জাতীয় অ-শ্বেতাঙ্গ বিকাশ সমিতি এর বিরুদ্ধে সুপ্রিম কোর্টে মামলা করে। ১৯৬০ সালে গমিলিয়ন বনাম লাইটফুট মামলায় সুপ্রিম কোর্ট একে অসাংবিধানিক ঘোষণা করেন। বেকার বনাম কার (১৯৬৪) মামলায় টেনেসির বর্ণবাদী সীমানা পুনঃনির্ধারণ প্রকল্প এর আলোকেই বাতিল হয়।
জনি ফোর্ড ১৯৭২ সালে টাসকিজির প্রথম কৃষ্ণাঙ্গ মেয়র নির্বাচিত হন। ২০০০ সালে লুসেনিয়া উইলিয়ামস ডান শহরের প্রথম কৃষ্ণাঙ্গ মহিলা মেয়র নির্বাচিত হন।
প্রশাসন
টাসকিজির শাসনপদ্ধতি ব্যবস্থাপক-কাউন্সিল ধরনের। এর সিটি কাউন্সিল চার সদস্যবিশিষ্ট। মেয়র সাধারণত অনানুষ্ঠানিক দায়িত্ব পালন করেন।
ভূগোল
টাসকিজি শহরের আয়তন ১৫.৭ বর্গমাইল। এর ১৫.৫ বর্গমাইল স্থল ও ০.২ বর্গমাইল জল।
জনমিতি
২০১০ সালের আদমশুমারি অনুযায়ী শহরের বাসিন্দা ছিল ৯,৮৬৫ জন ও পরিবারসংখ্যা ছিল ১,৯৫৬। শহরের জনসংখ্যার ঘনত্ব প্রতি বর্গমাইলে ৬৩৬.৫ জন। শহরের বাসিন্দাদের ৯৫.৮% কৃষ্ণাঙ্গ, ১.৯% শ্বেতাঙ্গ, ০.১% আদিবাসী আমেরিকান ও ০.৫% এশীয়। ১.৩% বাসিন্দা হিস্পানিক অথবা লাতিনো।
শহরের পরিবারগুলোর গড় আয় ৪৩,৪৭২ ডলার। পুরুষদের গড় আয় ৪০,৬৫৩ ডলার ও নারীদের গড় আয় ২৬,৬৩১ ডলার। বাসিন্দাদের মাথাপিছু আয় ১৫,৪৭১ ডলার। ২২.২% পরিবার ও ৩১.৬% বাসিন্দা দারিদ্র্যসীমার নিচে বসবাস করে। এদের মধ্যে ৪০% এর বয়স ১৮ এর নিচে ও ১০.২% এর বয়স ৬৫ এর উপরে।
দেবীপুর রেলওয়ে স্টেশন
দেবীপুর রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলার দেবীপুর স্টেশন রোড অবস্থিত।
অবস্থান
দেবীপুর রেলওয়ে স্টেশন পূর্ব বর্ধমান জেলার দেবীপুর স্টেশন রোডে অবস্থিত। এই স্টেশন থেকে পরবর্তী স্টেশন হল - বাগিলা রেলওয়ে স্টেশন এবং পূর্ববর্তী স্টেশন হল - বৈঁচি রেলওয়ে স্টেশন।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
রেলপথ
দেবীপুর রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।
পরিকাঠামো
স্টেশনটির পরিকাঠামো ভূমিগত। এই স্টেশনে ২ টি প্ল্যাটফর্ম রয়েছে। দেবীপুর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
দেবীপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
দেবীপুর রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
দেবীপুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
দাগি ছাতারে
দাগি ছাতারে (বৈজ্ঞানিক নাম: Turdoides earlei) বা ডোরা সাতভায়লা Leiothrichidae (লিওথ্রিকিডি) গোত্র বা পরিবারের অন্তর্গত Turdoides (টুর্ডোইডিস) গণের অন্তর্গত এক প্রজাতির মাঝারি গায়ক পাখি। এরা সাধারণত ছয় থেকে দশটির দলে বিচরণ করে, অধিকাংশ সময়ে সাতটি ছাতারেকে একসাথে দেখা যায়। দাগি ছাতারের বৈজ্ঞানিক নামের অর্থ আর্লির দামার সহজাত (লাতিন: turdus = দামা, oides = সাদৃশ্য, earlei = উইলিশ আর্লি, ব্রিটিশ বণিক, ১৮৫৫)। পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৯ লক্ষ ৫৭ হাজার বর্গ কিলোমিটার। বিগত কয়েক দশক ধরে এদের সংখ্যা কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
বিবরণ
দাগি ছাতারে সাধারণত নলখাগড়ার বন, শনবন, নদীর ধার, ছোট ঝোপ এবং বর্ধিষ্ণু জলায় বিচরণ করে। এরা বেশ সামাজিক পাখি। এরা দলবদ্ধভাবে বসবাস করে। চলেও দলবদ্ধভাবে। দলনেতা আছে কি না, তা জানা যায়নি। তবে দলের প্রথম পাখিটি যে দিকে উড়ে যাবে, অন্যরা তাকেই অনুসরণ করবে। কেউ পথ হারালে অন্যরা ডাকাডাকি করে তাকে পথ চিনতেও সাহায্য করে।
দাগি ছাতারে ডোরাযুক্ত মাঝারি আকারের পাখি। লেজ লম্বা। দেহের দৈর্ঘ্য চার ইঞ্চি (২১ সেমি)। পালক মেটে বাদামি, তার ওপর কালচে বাদামি রেখা থাকে, যা মাথা, ঘাড়, পিঠ হয়ে লেজের আগ পর্যন্ত বিস্তৃত থাকে। চোখের মণি হলুদ, ঠোঁট হালকা হলুদ, পা সিসা রঙের ও নখর গোলাপি। প্রজননের সময় মার্চ থেকে অক্টোবর। পানির কাছাকাছি নিচু ঝোপে, ঘাসবনে বাসা বানায়। বাসার উপকরণ ঘাস, লতাপাতা। বাসা গোলাকার ও মজবুত। তিন-চারটি ডিম পাড়ে, রং ফ্যাকাশে নীল। দলের সব পাখি ছানাদের দেখাশোনা করে।
সয়ত
সয়তরা সাধারণত রাশিয়ার বুরয়াতিয়া প্রজাতন্ত্রের ওকিন্সকি বিভাগের ওকা অঞ্চলে বসবাস করে। ২০১০-এর আদমশুমারী অনুযায়ী, রাশিয়াতে প্রায় ৩৬০৮ জন সয়তি রয়েছে। তাদের আদি ভাষা ছিল তুর্কি ভাষার মত যা সাধারণত তুভান্স এর সাথে মিলসম্মত। তাদের ভাষার পুনর্গঠন হয়েছে এবং পাঠ্যবইও ছাপানো হয়েছে। এই ভাষাটি বর্তমানে ওকার কিছু কিছু গ্রামে পড়ানো হচ্ছে। ওকা নদী হচ্ছে পশ্চিমের সায়ান্স হতে আঙ্গারাতে প্রবাহিত সবচেয়ে বড় নদী, যাকে বলা হয় ওক-হেম যার অর্থ "তীরের নদী" যা সয়তের ওকা নদীর মহনায় সৃষ্ট।
তারা বুরয়াতদের সাথে একসাথে বসবাস করে এবং এখন বুরয়াত ভাষাতেই কথা বলেন।
ঐতিহাসিক প্রসঙ্গ
সেইন্ট পিটারবার্গের নৃতত্তবিদ, সারি আর পাভ্লিন্সকায়ার মতে, সয়তদের আদিপুরুষরা(একই সাথে তফা, তঝু, দুখা এর সাথে সম্পর্কযুক্ত) ছিলেন প্রোটো-সামায়েডিক শিকারী যারা  পশ্চিম সাহারা হতে পুর্ব সায়ান অঞ্চলে এসেছিল ৩য় সহস্রাব্দের শেষে এবং ২য় সহস্রাব্দের শুরুতে।
১৭২৬ সালে তুনকা উপত্যকার বুরয়ান্স একজন সয়ত পরিচয় দেয়ার লোকের সাথে কথা বলেছিল যাকে তারা কসগল উরাঙ্গাই নামে ডাকত। সেই সময়ে সয়তরা ইরকুট নদীর উপরে বল্গাহরিণ পালতো, আর নদীটি বুরয়াত প্রজাতন্ত্র এবং রাশিয়ার ইরকুতস্ক অব্লাস্ত থেকে মঙ্গোলিয়ার খভসগল হ্রদ প্রর্যন্ত ছিল।  প্রায় ৩৫০-৪০০ বছর আগে, সয়তের মানুষরা খভসগল হ্রদ হতে বুরয়াতিয়াতে গমন করে।  তাদের প্রথাগত জীবনযাত্রা অন্য সব টাইগা দলের মত। যাদেরকে বল্গাহরিণ শিকারী হিসেবে বৈশিষ্টদান করা যায়, কিন্তু ২০০৯ সাল পর্যন্ত প্রায় সবাই গ্রামে বাস করে।
১৯৪০ সালে ওকিন্সকি অঞ্চলকে নৃতাত্তিক অঞ্চল হিসেবে  এবং আনুষ্ঠানিকভাবে ওকিন্সকির বাসিন্দাদের বুরয়াত হিসেবে স্বীকৃতি দেয়া হয়। ২০০০ সালের আগ পর্যন্ত সয়তরা আনুষ্ঠানিক পরিচয়হীন অবস্থায় ছিল।
বল্গাহরিণ পালন
ইরকুতস্ক বিশ্ববিদ্যালয়ের নৃতত্ত বিভাগের অধ্যাপক, ব্রিট্রিশ নৃতত্ত সোসাইটির সদস্য, সোভিয়ত ইউনিয়নের 'ইতিহাস এবং ভৌত সংস্কৃতি' এর একাডেমি এবং আমেরিকান নৃতত্ত এসোসিয়েসনের পুর্ণ সদস্য বার্নহার্ড এডুয়ারডোভিছ পেত্রি(১৮৮৪-১৯৩৭) সাইবেরিয়ার আদিবাসীদের নিয়ে গবেষণা হাতে নিয়েছিলেন।  ১৯২৬ সালে পেত্রি সর্বপ্রথম সয়তদের বল্গাহরিণ পালনের অঞ্চলে তার নৃতাত্তিক গবেষণা শুরু করন।  পেত্রি রাশিয়ার ইতিহাসের কঠিন বাস্তবতাকে শিকার করে বলেন এই সয়তরা হলো "রাশিয়ার অর্থনীতিতে মৃত শাখা"    "গৃহযুদ্ধের পর, পেত্রি বৃহৎ আল্টাই-সায়ান এবং বুরয়ান্তিয়া, নমাডিক তুঙ্গুস(এভেঙ্কি) এবং সয়ত আর তফালার অঞ্চলের  সংখালঘু মানুষজনদের জীবনযাত্রার মানের পরিবর্তনের পরিকল্পনার সাথে যুক্ত ছিলেন।" ব্রিট্রিশ এবং জার্মান গোয়েন্দাদের হয়ে গুপ্তচরবৃত্তি, সোভিয়ত বিরোধী কর্মকান্ডে জড়িত থাকা, বিশেষ করে কথিত মঙ্গোল সমর্থক বুরয়ানের জাতীয়তাবাদি প্রতিনীধিদের সাথে যোগাযোগের থাকার জন্য তাকে মিথ্যা অভিযোগে অভিযুক্ত করা হয় এবং ১৯৩৭ সালে মৃত্যুদন্ড দেয়া হয়।  পাভ্লিন্সকায়া বলেন," পরবর্তীতে সয়তদের একজনের কাছ থেকে পাওয়া  গবেষণা এবং উপাত্তগুলো থেকে দেখা যায়, সরকার হস্তক্ষেপের সময়ে সয়তরা তাদের প্রথাগুলোকে সমাজের সাথে ভালো ভাবেই মানিয়ে নিয়েছিল দ্বাদশ শতাব্দি পর্যন্ত।
সেভ'আন আই ভেইনশতেইন (১৯২৬–২০০৮), একজন রাশিয়ান প্রত্নতত্তবিদ, ইতিহাসবিদ, সাইবেরিয়া এবং মধ্য এশিয়ার মানুষদের গবেষক এবং মস্কোর বিজ্ঞানের একাডেমির ইন্সটিটিউড অব এথনোলজি আন্ড আন্থ্রোপোলোজি এর অধ্যাপক, যিনি বল্গাপালকদের নিয়ে এবং একই সাথে সয়তদের নিয়ে অনেক লেখা প্রকাশিত করেন।  ভেইনশতেইন বলেন সায়ান বল্গাহরিণ-পালন হলো "সবচেয়ে প্রাচীন পালন পদ্ধতি" যা প্রথম সহস্রাব্দের সামোয়েডিক তাইগাদের পালনের সাথে মিলসম্মত...সায়ান অঞ্চলটি মুলত বল্গাহরিণ-পালনের সাংস্কৃতিক এবং অর্থনৈতিক ব্যবস্থার  উৎপত্তিস্থল ছিল। আর সেই সব বৈশিষ্ট্য এখন আমরা বিভিন্ন এভেঙ্কি দল এবং সায়াল অঞ্চলের মানুষজনের মধ্যে দেখতে পাই। সায়ান নৃতাত্তিক দলটি এখনও পুর্বাঞ্চলের সায়ান পাহাড়ে বাস করে।
২০০০ সালে মঙ্গোলিয়া এবং রাশিয়ান বল্গাহরিণ-পালকরা বল্গাহরিণ-পালন উন্নয়নে তাদের মধ্যে সহযোগিতা বাড়াতে কাজ করেন।  r
প্লাম্লি বলেন যে, বুরয়াতিয়ার সয়ত, ইরকুতস্ক এর তোফাদারম, রাশিয়ার তুভা প্রজাতন্ত্রের তঝু তুভানরা, এবং মঙ্গোলিয়ার হবসগল প্রদেশের 'দুখা'রা, যাদের মধ্যে "বল্গাহরিণ-পালনের সংস্কৃতি"টি  ছিল, তাদের সবার মধ্যেই "ব্যবসা বাণিজ্য, আন্তঃবিবাহ এবং আত্নীয়তা ছিল, যা সায়ান আঞ্চলে বাইরেও  ছিল।"
সোভিয়েত ইউনিয়নের সময় সভ্যতা
সোভিয়ত সোভিয়েত ইউনিয়নের সময়কালে, ১৯২৮ থেকে ১৯৪০ সালে স্ট্যালিনের সময়ে, সয়ত এবং সাইবেরিয়ার বাসিন্দাদের বল্গাহরিণ-পালনের বদলে সমাজের অন্য কাজের ক্ষেত্রে যাওয়ার জন্য বল প্রয়োগ করা হয়েছিল। সয়তরা সরক, খুরগা, বোক্সোন আর অরলিকে স্থানান্তারিত হয়েছিল, যা হচ্ছে অকিন্সকি বিভাগের প্রশাসনিক কেন্দ্র। আর কিছু মানুষ গবাদিপশুর লালনপালন শুরু করার মাধ্যমে  বুরয়ানিয়ান খামার শিল্পে স্থানান্তাতর হয়।
১৯২০ সালের অসসেন্দওস্কির সয়ত সফর
বাম|থাম্ব|300x300পিক্সেল|১৯২০ সালে ড ঃ অসসেন্দওস্কি ক্রাস্নয়ারস্ক হতে  সয়তের মধ্য দিকে ইয়েনিসেই সফর করেন ওকা নদী হচ্ছে আঙ্গারা নদীর উপনদী। ১৯২০ সালের প্রথম দিকে, বিজ্ঞানি এবং লেখক, ড. ফারডিনান্ডওসসেন্দো স্কি, রুশ বিপ্ল বের সময়ে সয়ত অঞ্চলে সফর করেন এবং বিস্ট, ম্যান এন্ড গডস  নামের বই প্রকাশিত করেন, যেখানে তিনি তার অভিজ্ঞতা বর্ণ্না করেন।  ১৯২০ সালে তিনি ইয়েনিসেই নদীর পাড়ে সাইবেরিয়ার ক্রাস্নয়াএস্ক শহরে রেড আরমি কর্তৃক অল্পের জন্য গ্রেফতার হওয়া থেকে বাচেন। সে জঙ্গলে পালিয়ে যায় এবং ইয়েনিসেই নদীর পাড়ে তাইগাতে সাময়িক থাকা শুরু করেন। সে এবং তার সঙ্গীরা টুবা আর আমির নদী বেয়ে বেয়ে সায়ান পাহাড়ে  উরিয়ানহাই পোছায়, যেখান থেকে মোঙ্গোলিয়ার উত্তরাঞ্চল শুরু হয়। উরিয়ানহাই হচ্ছে ইয়েনিসেই এর প্রধান জলাশয়। সয়তরা ওসসেন্দওস্কি ও এদের সঙ্গীদের পালাতে সাহায্য করেছিল। সে তাদের আথীত্ন স্বিকার করেন।উরিয়ানহাইতে, ওসেন্দওস্কি সলদজাকের যুবরাজ এবং বৌদ্ধ মন্দিরের সর্বোচ্চ বুদ্ধ তা লামার সাথে সাক্ষাত করেন, যার চোখ ছিল লাল।  তারা চোখ ভালো হবার পর তিনি "সয়তদের  খভসগল খালের পাশে 'কসগলে' উৎসব করার নির্দেশ দেন"। যা তান্নি-অলা পাহাড়ের নিকটে অবস্থিত।
সয়ত গাইড তাকে উলান টাইগা ও ডারখাদ উপত্যকার মধ্য দিয়ে নিয়ে নিচ্ছিল, যেখানে তিনি সয়ত আশ্বারোহিদের গবাদিপশু দ্রুত চড়াতে দেখেন ডাখাত সমভূমি হতে উওর-পশ্চিমের ওরগারখা ওলার দিকে। তারা আমাদের একটি খারাপ সংবাদ দিলো। তারা  বলশেভিক দল কর্তৃক ইরকুতস্ক হতে পালাচ্ছিল। বলশেভিকরা মোঙ্গোলিয়ান সীমানা আতিক্রম করেছে এবং কসগল কালের দক্ষিণাঞ্চলের খাথ্যল রাশিয়ার অংশ দখল করেছে। আর তারা আরো বেশি অগ্রসর হচ্ছিল
ওরজান ওলসেন, এইচ প্রিন্টয, আন্দারস কে. ওলসেন, ফ্রিটয(নরোয়ে) এবং জে. ই. গুস্তসছিন(রাশিয়া) এদের পরিচালনায়, ১৯২০ এর প্রথম দিকে, নরওয়ের একটি গবেষণা হয়েছিল, যেখানে তারা এইসব মানুষদের বুরয়াতে সম্পুর্ণভাবে মিশে যাবার আগেই তাদের সংস্কৃতি সম্পর্কে বিভিন্ন তথ্য প্রদান করে। এইসব নৃতাত্তিক উপাত্ত এবং ছবিগুলো বই আকারে প্রকাশ করেন এই নামেঃ "Et primitivt folk de mongolske rennomader" (ক্যাপেলন, ১৯১৫)। স্প্যানিশ সংস্করণের নাম হচ্ছে  "Los soyotos, un pueblo primitivo. Nómadas mongoles pastores de renos" (ক্যাল্প, মাদ্রিদ, ১৯২১)। এটির কিছু ত্রুটি থাকা সত্ত্বেও, এই বইটি এইসব নৃতাত্তিক মানুষদের নিয়ে (তাদের বড় ধরনের সংস্কৃতিক পরিবর্তনের আগ পর্যন্ত) একটি সম্ভবত সেরা বই। এই বইয়ে সয়ত ভাষার কিছু শব্দের তালিকা রয়েছে, কিছু ছবিও রয়েছে এবং সয়তদের বিশ্বাসী সামানিকের পবিত্র অংশ সংরক্ষিত রয়েছে। এবং তার সাথে সেইসব মানুষদের (যেখানে বৌদ্ধ ও আদি ধর্ম বিশ্বাস একই সময়ে একই সাথে সহাবস্থানে থাকে) সামানিক ও লামাইসটিক প্রথার বিস্তারিতও উল্লেখ রয়েছে।
শামানবাদ
সয়তদের বিভিন্ন সংস্কৃতির মধ্যে, কেন্দ্রীয় সয়ত দলরা, গবাদিপশু এবং ঘোড়া পালন করার মাধ্যমে তাদের শামানবাদ প্রদর্শন করে। শুষ্ক প্রান্তরে বসবাসকারী, পশ্চিমের সয়তদের শামানবাদ, হলো আল্টাইয়ের তুর্কিদের মত।  একটি শামান গল্প এর মাধ্যমে সয়ত এবং আবাকান তুর্কিদের মধ্যে ঐতিহাসিক সম্পর্ক পাওয়া যায়। কারাকাস এবং পুর্বাঞ্চলের(বল্গাপালক, পাহাড়ী) সয়তদের মধ্যে সংস্কৃতির মিল রয়েছে। এবং শামানবাদেরও মিল রয়েছেএটি হচ্ছে ঐ দুটি সংস্কৃতি যাদেরকে প্রতিবেশী তুর্কিদের থেকে আলাদা বৈশিষ্ট্যে পৃথক করা যায়। সয়তদের শামান গানে, পাখির এবং নেকড়ের গান শামা্ন ধর্মের আধ্যাত্তিকতা প্রকাশ করে।  রাসাদিনের মতে, বুরয়ান বৌদ্ধরা সয়ত শামানবাদকে দমানোর চেষ্টা করেছিল। (রাসাদিন ১৯৯৬:১০-২২).
ছাতক উপজেলা
ছাতক বাংলাদেশের সিলেট বিভাগের সুনামগঞ্জ জেলার অন্তর্গত একটি উপজেলা। এটি সিলেটের শিল্পনগরী হিসাবে পরিচিত। ব্রিটিশ আমল থেকে এখানে ব্যাবসা বানিজ্যের প্রসার ঘটে। সুনামগঞ্জ জেলার অন্তর্ভুক্ত হলেও এটি সিলেট জেলার সাথে সামাজিক, সাংস্কৃতিক, ব্যাবসায়ীক ও রাজনৈতিকভাবে সম্পৃক্ত। এছাড়া যোগাযোগের দিক দিয়েও ছাতক উপজেলা সিলেট জেলার কাছাকাছি। এক সময় ছাতক-সিলেট সংযুক্তির জন্য এখানের জনগণ তুমুল আন্দোলন গড়ে তুলে৷ দাবির প্রেক্ষিতে ছাতককে সিলেট জেলার সাথে অন্তর্ভুক্ত করার জন্য প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) এ প্রস্তাব উঠে। কিন্তু পরবর্তীতে বিভিন্ন কারণে তা বাস্তবায়ন হয়নি।
অবস্থান ও আয়তন
বাংলাদেশের উত্তর-পূর্বে অবস্থিত এই উপজেলার আয়তন ৪৪০.৪ বর্গকিলোমিটার। এই উপজেলার উত্তরে ভারতের মেঘালয়, দক্ষিণে জগন্নাথপুর উপজেলা, পূর্বে সিলেট জেলার কোম্পানীগঞ্জ, সিলেট সদর ও বিশ্বনাথ উপজেলা, পশ্চিমে শান্তিগঞ্জ উপজেলা ও দক্ষিণ সুনামগঞ্জ উপজেলা।
প্রশাসনিক এলাকা
ছাতক উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ছাতক থানার আওতাধীন।
ইতিহাস
থানা গঠিত হয় ১৯০৮ সালে (পূর্ণাঙ্গরূপ লাভ করে ১৯২২ সালে) এবং উপজেলায় রূপান্তর করা হয় ১৯৮২ সালে। ১৭৮৮ সালে এ উপজেলার গঙ্গা সিংহ ইস্ট ইন্ডিয়া কোম্পানির বিরুদ্ধে বিদ্রোহ করেন। কোম্পানির সৈন্যদের সঙ্গে লড়াইয়ে তিনি বন্দী হন এবং পরে নদীতে ঝাঁপ দিয়ে আত্মহত্যা করেন। ১৯৭১ সালের ২৮ এপ্রিল পাকসেনাদের সঙ্গে মুক্তিযোদ্ধাদের লড়াইয়ে ১৩ জন মুক্তিযোদ্ধা শহীদ এবং ১১ জন আহত হন। এছাড়া হাদার টিলা ও দুরবিন টিলায়ও পাকসেনাদের সঙ্গে মুক্তিযোদ্ধাদের লড়াই হয়। মুক্তিযুদ্ধের স্মৃতিচিহ্ন শিখা সতের (মাধবপুর)। সবচেয়ে পরিচিত স্মারকটি হলো ছাতকের কেন্দ্রীয় স্মৃতিসৌধ।
জনসংখ্যার উপাত্ত
বাংলাদেশ পরিসংখ্যান ব্যুরো-এর প্রতিবেদন অনুযায়ী ২০০১ সালে ছাতক উপজেলার জনসংখ্যা: পুরুষ ১,৯৭,৯৫২ এবং মহিলা ১,৯৯,৬৯০ জন। মুসলিম ৩১৩৯৭১, হিন্দু ২০২৩৮, বৌদ্ধ ৭৪, খ্রিস্টান ১৭ এবং অন্যান্য ২৪৬।
শিক্ষা
শিক্ষার গড় হার ৩৬.৩%; পুরুষ ৪০.০%, মহিলা ৩২.৪%। ছাতক উপজেলা জেলার অন্যান্য উপজেলার চেয়ে শিক্ষাদীক্ষায় অগ্রসর। উপজেলার উল্লেখযোগ্য শিক্ষাপ্রতিষ্ঠান হচ্ছে- ছাতক উপজেলার মহাবিদ্যালয়সমূহঃ
ছাতক উপজেলা মাদ্রাসাঃ-
উপজেলার চিকিৎসা ব্যবস্থা
উপজেলা শহরে রয়েছে ৫০ শয্যার উপজেলা স্বাস্থ্য কমপ্লেক্স, জাউয়া বাজারের কৈতকে রয়েছে ২০ শয্যার স্বাস্থ্য উপকেন্দ্র। এছাড়া নাদামপুরে রয়েছে একটি স্বাস্থ্য উপকেন্দ্র। প্রতিটি ইউনিয়নেই রয়েছে কমিউনিটি ক্লিনিক।
অর্থনীতি
জনগোষ্ঠীর আয়ের প্রধান উৎস কৃষি ৫২.১৫%, অকৃষি শ্রমিক ১০.৩৩%, শিল্প ০.৬০%, ব্যবসা ১০.১৯%, পরিবহণ ও যোগাযোগ ১.১৯%, চাকরি ৭.১৬%, নির্মাণ ০.৮৯%, ধর্মীয় সেবা ০.৪২%, রেন্ট অ্যান্ড রেমিটেন্স ৩.২৩% এবং অন্যান্য ১৩.৮৪%। কৃষিভূমির মালিকানা ভূমিমালিক ৪৬.৮৭%, ভূমিহীন ৫৩.১৩%। শহরে ৩৩.৪৮% এবং গ্রামে ৪৮.৮৬% পরিবারের কৃষিজমি রয়েছে। প্রধান কৃষি ফসল ধান, তিল, তিসি, শাকসবজি। প্রধান ফল-ফলাদি কমলালেবু, আনারস, লিচু। মৎস্য, গবাদিপশু ও হাঁস-মুরগির খামার মৎস ৩০, গবাদিপশু খামার ৩৭, হাঁস-মুরগির খামার ১৩০, নার্সারি ৭। যোগাযোগ বিশেষত্ব পাকারাস্তা ১৭৩.৯২ কিমি, কাঁচারাস্তা ৩০৫.৯০ কিমি; রেলপথ ৩৪; রজ্জুপথ (রোপওয়ে) ১৯ কিমি; নদীপথ ১.৭০ নটিক্যাল মাইল। বিলুপ্ত বা বিলুপ্তপ্রায় সনাতন বাহন পাল্কি। কুটিরশিল্প তাঁতশিল্প, বেত ও বাঁশশিল্প, নলখাগড়া ও শনের তৈরি শিল্পকর্ম প্রভৃতি। হাটবাজার ও মেলা হাটবাজার ২৮। ছাতক বাজার, গোবিন্দগঞ্জ বাজার, জাউয়া বাজার ও দোলারবাজার এবং মণিপুরীদের রাস পূর্ণিমার মেলা ও দূরবীন শাহের মেলা উল্লেখযোগ্য। প্রধান রপ্তানিদ্রব্য কমলালেবু, প্রাকৃতিক গ্যাস, সিমেন্ট, চুনাপাথর, কাগজ ও কাগজের মন্ড। বিদ্যুৎ ব্যবহার এ উপজেলার সবক’টি ওয়ার্ড ও ইউনিয়ন পল্লিবিদ্যুতায়ন কর্মসূচির আওতাধীন। তবে ১৮.৮২% পরিবারের বিদ্যুৎ ব্যবহারের সুযোগ রয়েছে। প্রাকৃতিক সম্পদ  চুন, চুনাপাথর, বালি, গ্যাস, বাঁশ ও বেত।
উৎপাদন ও শিল্প কারখানা
ছাতক সিলেট বিভাগের প্রাচীনতম শিল্পনগরী। ১৯৪০ সালে প্রতিষ্ঠিত হয় বাংলাদেশের প্রথম সিমেন্ট কারখানা ছাতক সিমেন্ট ফ্যাক্টরি যা পূর্বে আসাম-বেঙ্গল সিমেন্ট ফ্যাক্টরি নামে পরিচিত ছিল। নল-খাগড়া ও বাঁশের সহজলভ্যতায় প্রতিষ্ঠিত হয় বাংলাদেশের প্রথমদিককার কাগজের মণ্ড তৈরির কারখানা সিলেট পাল্প এন্ড পেপারমিল যা ২০০২ সালে সরকারের এক প্রজ্ঞাপনে বন্ধ হয়ে যায়। পরবর্তীতে নিটল-নিলয় গ্রুপ কারখানাটি কিনলেও উৎপাদন চালু করেনি। ছাতকের নোয়ারাই ইউনিয়নে প্রতিষ্ঠিত হয়েছে বাংলাদেশের অন্যতম বৃহৎ বহুজাতিক সিমেন্ট উৎপাদন কারখানা লাফার্জ-হোলসিম গ্রুপ এর লাফার্জ-সুরমা সিমেন্ট ফ্যাক্টরি। এছাড়া আইনপুর সিমেন্ট ফ্যাক্টরি নামেও একটি সিমেন্ট কারখানা রয়েছে। বাংলাদেশের অন্যতম বৃহৎ শিল্প গ্রুপ [[আকিজ গ্রুপ ছাতকের বাজনা মহলে স্থাপন  করেছে আকিজ ফ্যাক্টরি যেখানে বিভিন্ন প্লাস্টিকের বোতল উৎপাদন করা হয়। এছাড়া চুনের ভাটায় চুনা পাথর পুড়িয়ে চুন তৈরির শিল্প অনেক আগে থেকেই চালু আছে। ভোলাগঞ্জ ও বিছনাকান্দির পাথর কোয়ারি থেকে উত্তোলিত পাথর সুরমার দুই পাড়ের প্রায় শতাধিক ক্রাশার মেশিনে ভাঙিয়ে সারাদেশে সরবরাহ করা হয়।
পত্র-পত্রিকা ও সাময়িকী
সুচয়ন, প্রত্যায়ন, মঙ্গলা (১৯০৬) (অবলুপ্ত)। সাপ্তাহিক: ছাতক কণ্ঠ, ছাতক বার্তা (অবলুপ্ত)। মাসিক: ঝংকার (১৯২৯), প্রদীপ (১৯২৯) (অবলুপ্ত)।
সাংস্কৃতিক প্রতিষ্ঠান
লাইব্রেরি ৩, সিনেমা হল ১, নাট্য সংগঠন ৩, অন্যান্য ২।
নদনদী
ছাতক উপজেলায় আছে সুরমা নদী, পিয়াইন নদী, সারী-গোয়াইন, সোনালী চেলা, ঘানুয়ারা নদী, বোকা নদী ইছামতী নদী
নালা সোপারা
নালা সোপারা (नाला सोपारा) ভারতের মহারাষ্ট্র রাজ্যের পালঘর জেলার একটি শহর। শহরটি জাতীয় ও আন্তর্জাতিকভাবে নৃত্যের জন্য জনপ্রিয়তা অর্জন করে। শহরটির জনসংখ্যা প্রায় ৫.৫ লক্ষ। শহরটির পশ্চিম রেলওয়ে জোনে একটি রেলওয়ে স্টেশন রয়েছে। এটি বসাই-বিরার মিউনিসিপাল করপোরেশন (ভিভিএমসি) কর্তৃক পরিচালিত। পণ্ডিতগণ নালা সোপারাকে প্রাচীন ভারতের সুপারাকা বা সুপ্পারাক হিসেবে চিহ্নিত করেছেন এবং এটি বৌদ্ধ ধর্মাবলম্বীদের জন্য গুরুত্বপূর্ণ আসন। এটি সাতবাহন রাজবংশের প্রশাসনিক অঞ্চল ছিল এবং কার্লি, নাশিক, নানেঘাট ও কানহেরিতে প্রাপ্ত লিপিতে এর উল্লেখ ছিল।
জনসংখ্যার উপাত্ত
ভারতের ২০১১ সালের আদম শুমারি অনুসারে নল সোপরা শহরের জনসংখ্যা হল ৪.৬ লক্ষ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৯%। সারা ভারতের গড় সাক্ষরতার হার ৭৪.০৪%, তার চাইতে নল সোপরা এর সাক্ষরতার হার বেশি। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৮২%।
এই শহরের জনসংখ্যার ১৩% হল ৬ বছর বা তার কম বয়সী।
বিশালগড় রেলওয়ে স্টেশন
বিশালগড় রেলওয়ে স্টেশন হল ভারতের ত্রিপুরা রাজ্যের পশ্চিম ত্রিপুরা জেলার একটি রেলওয়ে স্টেশন। এর কোড হল BLGH । এটি বিশালগড় শহরে পরিসেবা প্রদান করে। স্টেশনটি লুমডিং-সাব্রুম সেকশনে অবস্থিত, যা উত্তর পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে। আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়।
চিত্তবর্গ
উপদেশবর্গ বা সেম্স-স্দে তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের অন্তিম যান অতিযোগ তত্ত্বের তিনটি বিভাগের মধ্যে একটি।
ইতিহাস
প্রহেবজ্র হতে প্রাপ্ত অতিযোগ তত্ত্বকে মঞ্জুশ্রীমিত্র চিত্তবর্গ, অভ্যন্তরবর্গ এবং উপদেশবর্গ এই তিন ভাগে বিভক্ত করেন। মঞ্জুশ্রীমিত্রের শিষ্য শ্রী সিংহের মাধ্যমে এই তত্ত্ব বৈ-রো-ত্সা-না ও বিমলমিত্র লাভ করেন। বিমলমিত্র অষ্টম শতাব্দীতে অতিযোগ তত্ত্বের উপদেশবর্গ শিক্ষাকে তিব্বত নিয়ে যান।
তন্ত্র
চিত্তবর্গ নিম্নলিখিত আঠারোটি তন্ত্র নিয়ে গঠিত। এর মধ্যে প্রথম পাঁচটি বৈ-রো-ত্সা-না ও পরের তেরটি বিমলমিত্র রচনা করেন। কুলয়রাজতন্ত্র এই আঠারোটি তন্ত্রের মূল তন্ত্র।
২১ সেঞ্চুরি ফক্স
টুয়েন্টি-ফার্ষ্ট সেঞ্চুরি ফক্স একটি আমেরিকার বহুজাতিক গণমাধ্যম কর্পোরেশন। এটি ২০১৩ সালে নিউজ কর্পোরেশন কর্তৃক টিকে থাকার জন্য নেয়া প্রকাশনা সম্পদের উদ্যোগ থেকে গঠিত হওয়া দুটি কোম্পানির মধ্যে একটি। এর অর্থায়ন করেছিলেন রুপার্ট মারডক ১৯৭৯ সালে। এটি নিউজ কর্পোরেশনের আইনানুগ উত্তরসূরি। এটি প্রাথমিকভাবে সিনেমা এবং টেলিভিশন শিল্পের সাথে কাজ করে থাকে। অন্যটি "নতুন" নিউজ কর্পোরেশন মারডকের প্রকাশনার কাজ করে।
এর হোল্ডিংয়ে অন্তর্ভুক্ত আছে ফক্স এন্টারটেইনমেন্ট গ্রুপ - যারা টুয়েন্টিথ সেঞ্চুরি ফক্স ফিল্ম স্টুডিও এবং ফক্স টেলিভিশন নেটওয়ার্ক সহ অন্যান্য আরও বেশ কিছু সম্পদের মালিক। যেমন এশিয়ার পে-চ্যানেল অপারেটর স্টার টিভি এবং ইউরোপিয়ান পে-টিভি কোম্পানি স্কাই পিকের অংশ বিশেষ।
গঠন
টুয়েন্টিথ সেঞ্চুরি ফক্স গঠন করা হয় নিউজ কর্পোরেশনের মিডিয়া এবং বিনোদন সম্পদকে বিভাজনের মাধ্যমে। নিউজ কর্পোরেশনের নির্বাহী বোর্ড এই বিভাজনে সম্মতি দেন ২০১৩ সালের ২৪শে মে। তারপর একই বছরের ১১ই জুন শেয়ার হোল্ডাররা এই বিভাজনে সম্মতি দেয়। কোম্পানিটি সম্পূর্নরূপে এই বিভাজন সমাপ্ত করে ২৮ জুন এবং আনুষ্ঠানিকভাবে ১লা জুলাইতে নাসডাকে এর বেচা-কেনা শুরু করে  । এই বিভাজনের পরিকল্পনার ঘোষণা দেয়া হয় ২০১২ সালের ২৮শে জুন। এছাড়া অন্যান্য সংশ্লিষ্ট বিষয়াদি ও কি নাম হতে পারে নতুন কোম্পানির তা উন্মুক্ত করা হয় ২০১২ সালের ৩রা ডিসেম্বর।
মারডক বিভাজনের সময় উল্লেখ করেন "দুটো কোম্পানির সত্যিকার মূল্য ও তাদের নিজস্ব সম্পদ বিনিয়োগকারীদের লাভবান হতে সহায়তা করবে। দুটো কোম্পানির ভিন্ন কৌশলগত সুযোগ ব্যবহারের ফলে প্রত্যেক বিভাগকে আরও সফলতার সাথে দৃষ্টিপাত করা সম্ভব হবে।" এই বিভাজনের পেছনে যুক্তরাজ্যে পরিচালিত প্রকাশনা কার্যক্রেমর বেশ কিছু কেলেঙ্কারি রয়েছে। এই সব কেলেঙ্কারি কোম্পানির সুনামকে ক্ষুণ্ণ করে। তাই বিভাজনটি করা হয় নিউজ কর্পোরেশনের প্রকাশনা সম্পদকে "নতুন" করে দৃষ্টিভঙ্গি দেয়া। আর এর সাথে পুরনো নিউজ কর্পোরেশন যাতে তার নতুন নামে আত্মপ্রকাশ করে।
বাংলাদেশে কৃষি
বাংলাদেশে কর্মসংস্থানের সবচেয়ে বড় খাত হচ্ছে কৃষি। ২০১৮ সালের বাংলাদেশের অর্থনৈতিক সমীক্ষার তথ্যমতে, এটি মোট শ্রমশক্তির ৪০.৬ ভাগ যোগান দিয়ে থাকে এবং দেশের জিডিপিতে এর অবদান ১৪.১০ শতাংশ। দেশের সামষ্টিক অর্থনীতিতে যেমন কর্মসংস্থান সৃষ্টি, দারিদ্র দূরীকরণ, মানবসম্পদ উন্নয়ন এবং খাদ্য নিরাপত্তায় এই খাতের ভূমিকা অনস্বীকার্য।
বাংলাদেশের জনগনের একটা বিশাল অংশ তাদের জীবনধারণের জন্য কৃষির উপর নির্ভর করে। যদিও ধান ও পাট এখানকার প্রধান ফসল তা সত্ত্বেও গমের বৃহত্তর গুরুত্ব রয়েছে। উত্তর-পূর্ব অঞ্চলে চায়ের চাষ হয়ে থাকে। উর্বর জমি ও পানির প্রাচুর্যতার কারণে বাংলাদেশের অনেক অঞ্চলে বছরে তিন বার ধান উথপাদন ও চাষাবাদ হয়ে থাকে। প্রতিকূল আবহাওয়া সত্ত্বেও অনেকগুলো কারণে বাংলাদেশের শ্রমনির্ভর কৃষিতে খাদ্য উৎপাদনে উন্নতির মাত্রা অর্জিত হয়েছে। কারণগুলোর মধ্যে রয়েছে বন্যা নিয়ন্ত্রণ ও সেচ, সারের সর্বোত্তম ব্যবহার ও সরবরাহ এবং গ্রামীণ মানুষকে ঋণের আওতায় আনা। ২০০০ সালে চালের উৎপাদন পরিমাণ ছিল ৩৫.৮ মিলিয়ন মেট্রিক টন, যা বাংলাদেশের প্রধান ফসল। ২০০৩ সালে ধানে ব্যবহৃত বিভিন্ন ধরনের কীটনাশক যেমন গ্রানুলার কার্বোফুরান, সিনথেটিক পাইরোথ্রোইডস এবং ম্যালাথাইওন ইত্যাদির দেশীয় ব্যবহার ১৩০০০ টন ছাড়িয়ে যায়। কীটনাশক শুধু পরিবেশের জন্য হুমকিস্বরুপ নয় বরং দরিদ্র চাষীর জন্য বাড়তি খরচের বোঝা হিসেবে দেখা দেয়। ধানে কীটনাশকের ব্যবহার কমাতে বাংলাদেশ ধান গবেষণা ইনস্টিটিউট বিভিন্ন এনজিও এবং আন্তর্জাতিক সংস্থার সাথে কাজ করে যাচ্ছে।
ধানের সাথে তুলনা করলে দেখা যায় যে, ১৯৯৯ সালে গমের উৎপাদনের পরিমাণ ছিল ১৯ মিলিয়ন মেট্রিক টন। বাড়তি জনসংখ্যার চাপ উৎপাদনের ধারাকে ক্রমাগত বাঁধাগ্রস্ত করছে যা খাদ্য স্বল্পতা তৈরীর জন্য দায়ী, গম যার অন্যতম। বৈদেশিক সাহায্য ও বাণিজ্যিক আমদানি এই ঘাটতি পূরণ করছে। বেকারত্ব একটি প্রবল সমস্যা এবং বাংলাদেশের কৃষিখাতে উদ্বেগের অন্যতম একটি কারণ। ভবিষ্যতের সরকারগুলোর জন্যে কর্মসংস্থানের বিকল্প উৎস খোঁজা একটি জটিল সমস্যা হিসেবে দেখা দিবে বিশেষ করে ভূমিহীন চাষীদের নিয়ে যারা গ্রামীণ শ্রমের অর্ধেকের যোগানদাতা।
খাদ্যশস্য
ধান, গম, আম ও পাট এখানকার প্রধান ফসল। সেচ সুবিধার ব্যাপক প্রসারের ফলে অনেক গম উৎপাদক ভুট্টা উৎপাদনে ঝুঁকে পড়ছে যা প্রধানত মুরগী খামারে ব্যবহৃত হয়ে থাকে। ধান বাংলাদেশের প্রধান ফসল, ২০০৫-০৬ সালে যার উৎপাদনের পরিমাণ ছিল ২৮.৮ মিলিয়ন মেট্রিক টন। অন্দিকে ২০০৫-০৬ সালে গমের উৎপাদন ছিল ৯ মিলিয়ন মেট্রিক টন।
বাংলাদেশ বিশ্বের চতুর্থ বৃহৎ চাল উৎপাদক দেশ। গম বাংলাদেশের চিরায়ত কোন ফসল নয় এবং ১৯৮০ এর শেষের দিক থেকে গ্রামীণ এলাকায় অল্প পরিসরে এর উৎপাদন শুরু হয়। ষাট এবং সত্তরের দশকে এর চাহিদা বাড়তে থাকে কেননা সেসময় বৈদিশিক সাহায্যের অন্যতম উপকরণ ছিল গম। আশির দশকের প্রথমার্ধে দেশীয় গমের বাৎসরিক উৎপাদন ১ মিলিয়ন টন ছাড়িয়ে যায় কিন্তু এর পরিমাণ ছিল মোট উৎপাদিত খাদ্যের ৭ থেকে ৯ শতাংশ মাত্র। ১৯৮৫ অর্থবছরে রেকর্ড ১.৫ মিলিয়ন মেট্রিক টন গম উৎপাদনের লক্ষ্যমাত্রা অর্জিত হয়। প্রায় অর্ধ শতাংশ গমের উৎপাদন ছিল সেচ সুবিধাযুক্ত জমিতে। ১৯৮০ থেকে ১৯৮৬ সাল পর্যন্ত গম চাষের জমির পরিমাণ অপরিবর্তিত থাকে যা কি না মোট চাষযোগ্য জমির ৬ শতাংশের কিছু কম।
আমদানিকৃত খাদ্যের বেশিরভাগই হচ্ছে গম যা প্রতি বছর ১ মিলিয়ন টন হারে বৃদ্ধি পাচ্ছে এবং ১৯৮৪, ১৯৮৫ এবং ১৯৮৬ অর্থবছরে যা ১.৮ মিলিয়ন টন ছাড়িয়ে যায়। আমদানিকৃত গমের বেশিরভাগই খাদ্য কর্মসূচীর আওতায় অর্থায়ন করে থাকে যুক্তরাষ্ট্র, ইউরোপিয়ান ইকোনোমিক কমিটি এবং ওয়ার্ল্ড ফুড প্রোগ্রাম।
খাদ্যশস্যের উৎপাদন মূলত দেশীয় চাহিদা মেটাতেই হয়ে থাকে। সীমিত পরিমানে কিছু শতাংশ বাণিজ্যিক ভিত্তি করা হয়ে থাকে। দেশীয় চাহিদা মেটাতে উৎপাদিত খাদ্যশস্যের মধ্যে রয়েছে আলু ও মিষ্টি আলু, ১৯৮৪ অর্থবছরে উভয়ের মোট রেকর্ড উৎপাদনের পরিমাণ ছিল ২৫০০০ টন। এছাড়াও উৎপাদিত ফলের মধ্যে রয়েছে আম, কলা, কাঁঠাল এবং আনারস। চিনির বাৎসরিক উৎপাদনের পরিমাণ ৭ মিলিয়ন টনের বেশি যা কিছু প্রক্রয়ায় উৎপাদিত হয়ে থাকে। অপরিশোধিত আখ গুড় নামে পরিচিত যা দেশীয় বাজারে বিক্রিত হয়ে থাকে।
কাজ (মানব কর্মকাণ্ড)
কাজ বলতে সাধারণ অর্থে কোনও উদ্দেশ্য বা ফলাফল অর্জনের জন্য, বা কোনও বাধ্যবাধকতার কারণে কিংবা কোনও চাহিদা বা প্রয়োজন মেটাতে অব্যাহতভাবে মানসিক বা শারীরিক শক্তি-সামর্থ্য প্রয়োগ করাকে বোঝায়।
কেউ কেউ অন্যের অধীনে চাকুরি না করে স্বনিয়োজিতভাবে অর্থাৎ স্বাধীনভাবে নিজস্ব ব্যবসা বা পেশায় নিযুক্ত থাকতে পারে, যাকে আত্মকর্মসংস্থান (ইংরেজি self-employment সেলফ এমপ্লয়মেন্ট) বলে। তারা নিজেরাই নিজেদের কর, সামাজিক নিরাপত্তায় অবদান, বীমা, স্বাস্থ্য, নিরাপত্তা, ইত্যাদির দায়িত্ব নেয়, চাকুরিজীবীদের মতো কাজে নিয়োগদাতার কাছে এগুলির দায়িত্ব ছেড়ে দেয় না। তারা ব্যক্তিগত উদ্যোগের সম্ভাবনা ও ঝুঁকি মাথায় রেখে কাজ করে।
অর্থ উপার্জন না করে দাতব্য বা পরহিতকর কোনও কাজ করলে তাকে স্বেচ্ছাসেবী কাজ বলে। অর্থ উপার্জন না করে গৃহ ও পরিবারের কল্যাণের জন্য কাজকে গৃহকর্ম (ইংরেজি Housework হাউজওয়ার্ক) বলে।
যখন কোনও ব্যক্তি সক্ষমতা ও ইচ্ছা থাকা সত্ত্বেও অর্থোপার্জনমূলক কাজের সুযোগ পায় না, তখন সেই ব্যাপারটিকে বেকারত্ব বলে।
কিম সেজেওং
প্রাথমিক জীবন এবং শিক্ষা
কিম সে-জেং জন্মগ্রহণ করেছিলেন গিমজে, উত্তর জেওলা প্রদেশে কিন্তু পরে আয়নিয়াং, গিয়ংগি তার মা ও বড় ভাইয়ের সাথে তার আন্টির বাসায় থাকতে শুরু করেন। শিশু বয়সে তার বাবা মা আলাদা হয়ে যায়। তার মাকে দুই সন্তান কিম ও তার ভাইকে নিজেই বড় করতে হয়। কিম বলেছেন সে মিডেল স্কুলের ৩ বর্ষের আগ পর্যন্ত তার বাবার সাথে যোগাযোগ করেনি।  কিম বর্তমানে হানিয়াং মহিলা বিশ্ববিদ্যালয়ের বাস্তবিক গানের উপর পড়াশোনা করছেন।
ক্যারিয়ার
২০১২ সালে কিম কে-পপ স্টার ২ এর ২য় সিজনে অংশগ্রহণ করেন তখন তার বয়স ছিলো ১৬ বছর। কিন্তু সে ২য় রাউন্ডে উঠতে পারে নি। ২০১৬ সালের জানুয়ারিতে সে জেলিফিশ এন্টারটেইনমেন্টের হয়ে প্রডিউস ১০১ এ অংশগ্রহণ করে। জুলাই ১৫, ২০২০ সালে নিশ্চিত করা হয় কিম জনপ্রিয় ওয়েবটুন "দ্য আনক্যানি কাউন্টার" অনুপ্রাণিত নাটকে অভিনয় করবে। নাটকটি ওসিএন চ্যানেলের সবচেয়ে বেশি জনপ্রিয় নাটক হওয়াতে ২য় সিজনও ঘোষণা করা হয় কিম দ্য আনক্যানি কাউন্টার এর জন্য "মিট এগেইন" নামের একটি গান এ রচনা করে। থাম্ব|সেজেং 29 ডিসেম্বর, 2016 এ "এসবিএস কোরিয়া পপ মিউজিক ফেস্টিভাল" এ
পুরস্কার
কিম সেজেওং ২০১৭ সালে দ্যা সিউল অ্যাওয়ার্ড এ জনপ্রিয় অভিনেত্রী পুরস্কার, ১১ তম এসবিএস এন্টারটেইনমেন্ট এ সেরা চ্যালেঞ্জ পুরস্কার , ৩১ তম কেভিএস অ্যাওয়ার্ড এ সেরা নতুন অভিনেত্রী পান। ২০১৮ সালে, ২০১৮ ব্র্যান্ড অফ দ্য ইয়ার অ্যাওয়ার্ডস এ নারী আইডল-অভিনেতা পুরস্কার লাভ করে। ২০১৯ সালে, ৩৩ তম কেভিএস অ্যাওয়ার্ড এ কে-ড্রামা হালিউ স্টার অ্যাওয়ার্ড এবং ২০২১ সালে ব্রান্ড কাস্টমস লয়েলিটি অ্যাওয়ার্ড এ শ্রেষ্ঠ নারী আইডল অভিনয় পুরস্কার লাভ করেন।
জোসেফাইন ওবাইজুলু ওদুমাকিন
জোসেফাইন ওবাইজুলু ওদুমাকিন হলেন একজন নাইজেরীয় নারী অধিকার কর্মী। তিনি উইমেন অ্যারাইজ ফর চেঞ্জ ইনিশিয়েটিভ এবং ক্যাম্পেইন ফর ডেমোক্রেসির সভাপতি। তিনি ২০১৩ সালে মার্কিন পররাষ্ট্র দফতর কর্তৃক আন্তর্জাতিক সাহসী নারী পুরস্কারে ভূষিত হন।
জীবনী
জোসেফাইন ওবাইজুলু ওদুমাকিন নাইজেরিয়ার জারিয়া প্রদেশের কাদুনায় ১৯৬৬ সালের ৪ জুলাই এক রোমান ক্যাথলিক পরিবারে জন্মগ্রহণ করেন। তিনি ১৯৮৭ সালে স্নাতক হন। স্নাতকোত্তর করার পর নাইজেরিয়ার ইলোরিন বিশ্ববিদ্যালয় থেকে ডক্টরেট ডিগ্রি লাভ করেন।
তিনি নাইজেরিয়ায় ইব্রাহিম বাবাঙ্গিদার সামরিক শাসন চলাকালে সতের বার গ্রেফতার হয়েছিলেন। তিনি দেশটিতে দুই হাজারেরও বেশি নারী অধিকার সম্পর্কিত মামলার সাথে সংযুক্ত ছিলেন, যেগুলোর মাঝে নারীদের স্বামী ও আইনশৃঙ্খলা বাহিনী হাতে নিহত হবার মামলাও ছিল, এসব নারীদের সন্তানদের অধিকার সম্পর্কে উদাসীন ছিল নাইজেরীয় কর্তৃপক্ষ। তিনি দেশটিতে নারী অধিকার নিয়ে কাজ করে চলেছেন।
পুরস্কার
জোসেফাইন ওবাইজুলু ওদুমাকিন ২০১৩ সালে আন্তর্জাতিক সাহসী নারী পুরস্কার লাভ করেন।
মেলিসাস
মেলিসাস (Μέλισσος; খ্রিস্টপূর্ব পঞ্চম শতাব্দী) ছিলেন প্রাচীন গ্রিক দর্শনের এলিয়াটিক সম্প্রদায়ের সর্বশেষ দার্শনিক। এ সম্প্রদায় বা দর্শনের বাকি দুই সদস্য ছিলেন জেনো এবং পার্মেনিদিস। তার ব্যক্তিগত জীবন সম্পর্কে খুব কমই জানা গেছে। সম্ভবত খ্রিস্টপূর্ব ৫০০ অব্দে তার জন্ম। সামোস দ্বীপের অধিবাসী এ দার্শনিক ছিলেন জেনোর সমসাময়িক। রাজনীতিতে তিনি জেনোর চেয়েও বিখ্যাত ছিলেন। এথেন্সের বিরুদ্ধে তিনি পেলোপোনেশিয়ার যুদ্ধে অংশগ্রহণ করেন। খ্রিস্টপূর্ব ৪৪০ অব্দে সামোস রাজ্যের প্রধান সেনাপতি থাকার সময় তার হাতে এথেন্সের নৌবাহিনীর পরাজয় ঘটে বলে জানা যায়। তবে তার এ বিজয় বেশিদিন স্থায়ী হয়নি। খ্রিস্টপূর্ব ৪৩৯ অব্দে পেরিক্লিসের কাছে সামোস বাহিনী আত্মসমর্পণ করতে বাধ্য হয়।
মেলিসাসের দার্শনিক ভিত্তি
মেলিসাস প্রথমেই এম্পেদোক্লেস ও আনাক্সাগোরাস, এ দুই দার্শনিকের মতবাদের সাথে পরিচিত হন। এরা উভয়েই সত্তা সম্পর্কে পার্মেনিদিসের মূল সিদ্ধান্তসমূহ গ্রহণ করেছিলেন। এরপর তারা পার্মেনিদিসের একত্মবাদী মতের সাথে বহুত্ব, গতি, পরিবর্তন প্রভৃতি ধারণার সমন্বয় বিধানের চেষ্টা করেন। সত্তা কতিপয় মৌলিক দ্রব্যে বিভাজ্য, এ বিশ্বাস নিয়ে তারা আলোচ্য সমন্বয় বিধানের কাজে হাত দেন। পার্মেনিদিসের পরিকল্পিত সত্তার বৈশিষ্ট্যসমূহের মধ্যে একমাত্র গতিহীনতা ছাড়া অন্যসব বৈশিষ্ট্যের সাথে এসব মৌল দ্রব্যের সাদৃশ্য ছিল। এম্পেদোক্লেস ও আনাক্সাগোরাস, এরা উভয়েই পার্মেনিদিসের মত মনে করতেন যে, শূণ্যদেশ বলতে কিছু নেই। যেসব দ্রব্যের সমন্বয়ে সত্তা গঠিত তারা এমন আঁটসাঁটভাবে যুক্ত যে তাদের মাঝখানে কোন শূণ্যদেশ থাকতে পারে না।
মেলিসাসের দর্শন
এম্পেদোক্লেস এবং আনাক্সাগোরাস মিলে পার্মেনিদিসের মতবাদের যে সমন্বয় সাধনের চেষ্টা করেন, মেলিসাস তার বিরোধিতা করেন। পার্মেনিদিসের সমর্থনে তিনি ঘোষণা করেন যে, যথার্থ ও আদর্শ সত্তাকে অবশ্যই এক ও নিরবচ্ছিন্ন হতে হবে এবং এতে কোন গতি, পরিবর্তন, পরিবর্ধন, বিভাজন বা বহুত্ব থাকতে পারে না। সত্তার কোন সৃষ্টি বা উৎপত্তি নেই। সত্তা সৃষ্ট, একথা স্বীকার করলে এও স্বীকার করতে হবে যে, সত্তার সৃষ্টির পূর্বে অসত্তা ছিল। কিন্তু অসত্তা থেকে সত্তার উদ্ভব হতে পারে না। সুতরাং একথা মেনে নিতে হবে যে, সময়ের দিক থেকে সত্তা অসীম বা অনন্ত। আবার দৈহিক দিক থেকেও সত্তা অনন্ত। সত্তা গোলক আকৃতির, পার্মেনিদিসেরএ মতের বিরোধিতা করে মেলিসাস বলেন, সত্তাকে ধারণ করা বা সীমিত করার মত কোন শূণ্যস্থান নেই। সময়ের দিক থেকে সত্তার যেমন কোন শুরু বা শেষ নেই, দৈহিক দিক থেকেও এর কোন সীমা নেই। শূণ্যদেশ বলে যেহেতু কিছু নেই, সুতরাং গতি বলেও কোন কিছু থাকতে পারে না। কারণ গতির জন্য শূণ্যদেশ অপরিহার্য। গতি বলে যদি কিছু না থাকে তাহলে সংযোজন, বিয়োজন ও পরিবর্তন বলে কিছু থাকতে পারে না। গতি ও পরিবর্তন ইন্দ্রিয়প্রসূত ব্যাপার মাত্র।
উজ্জ্বল নীল ড্রাগন
থাম্ব|উজ্জ্বল নীল ড্রাগন, চীনের জাতীয় প্রতীকে। (১৯১৩-১৯২৮)
উজ্জ্বল নীল ড্রাগন (青龍 Qīnglóng), নীলাভসবুজ ড্রাগন বা নীল ড্রাগন (蒼龍 Cānglóng) নামেও পরিচিত। এটি ড্রাগন দেবতাদের মধ্যে পর্বতের প্রতিনিধিত্বকারী অথবা সবচেয়ে শক্তিশালী ঈশ্বরের পাঁচটি রূপের (五方上帝 Wǔfāng Shàngdì) মূল চালিকা শক্তি। চৈনিক জ্যোতির্বিদ্যায় চারটি প্রতিকের মাঝে একটি হল এই ড্রাগন। নীলাভ সবুজ ড্রাগন পূর্বদিক এবং বসন্ত ঋতুকে প্রকাশ করে। জাপানে এই ড্রাগনকে সেইরিয়ু এবং কোরিয়াতে ছং-নিয়ং বলে অভিহিত করা হয়।
ড্রাগনটি প্রচার মাধ্যমে হামেশাই ফেং শুই নামে ডাকা হয়। অন্যান্য সংস্কৃতিতে সবুজ ড্রাগন এবং জাদুর শহরের ড্রাগন বা এভালন ড্রাগন বলা হয়। এই ড্রাগনের প্রধান বিশেষণ হলো "পূর্বের লীলাভসবুজ ড্রাগন" (東方青龍 Dōngfāng Qīnglóng or 東方蒼龍 Dōngfāng Cānglóng).
উজ্জ্বল নীল ড্রাগনের সাত অবস্থান
অন্যান্য তিনটি প্রতীক ছাড়াও উজ্জ্বল নীল ড্রাগন ও চাঁদের সাতটি অবস্থান রয়েছে। এই সাতটি অবস্থান নির্দেশকারী তারকা ও অবস্থানগুলো নিম্নে তালিকাবদ্ধ করা হল:
সাংস্কৃতিক প্রতিকৃতি
থাম্ব|ইয়ংসানের রাস্তার ফলকে নীলাভসবুজ ড্রাগন তাং এর গল্পে (Shuo Tang Yanyi),সাদা বাঘের তারকা জেনারেল লুও চেওং ( / 罗成) হিসেবে পূণর্জন্ম লাভ করে। তিনি লি শিমিনের হয়ে কাজ করেন।নীলাভসবুজ ড্রাগনের তারকা জেনারেল জেনারেল শান সাওযিন (单雄信) হিসেবে পূণর্জন্ম লাভ করেন এবং ওয়াং শিচং-এর হয়ে কাজ করেন। এই দুই জেনারেলকে ক্বিন শুবাও এর দুই ভাই, চেং ঝিজিই (程知节) এবং ইয়ুচি গোং (尉迟恭) হিসেবে দেখানো হয়েছিল। তাদের মৃত্যুর পর তাদের আত্মারা তাং সাম্রাজ্যের এবং গোগুরিওর নায়কদের উপর ভর করেছিলো বলে কথিত আছে।
তাওদের মন্দিরে নীলাভসবুজ ড্রাগন প্রহরী দেবতা হিসেবে প্রদর্শিত হয়।
প্রভাব
থাম্ব|150x150পিক্সেল| [[শিন্তো ধর্ম মন্দিরের এই কূয়ায় নীলাভ সবুজ ড্রাগন]]
কোরিয়া
কোরিয়ার গোগুরইয়োতে একাধিক ম্যুরালে নীলাভসবুজ ড্রাগনের প্রতিকৃতি রয়েছে।
হেপ্টাইন
হেপ্টাইন একটি অসম্পৃক্ত হাইড্রোকার্বন। এর গাঠনিক সংকেতে কার্বন -কার্বন ত্রিবন্ধন বিদ্যমান। ত্রিবন্ধনের একটি সিগমা ও দুটি পাই বন্ধন। কার্বন কার্বন বন্ধনের দৈর্ঘ্য ০.১২১ ন্যানোমিটার এটি সাধারণ অবস্থায় তরল। এর রাসায়নি্ক সংকেত C7H12 । হেপ্টাইন অবস্থান সমানুতা প্রদর্শন করে। এটার আকৃতি সরল রৈখিক।
হেপ্টাইনের ধর্ম
হেপ্টাইন অনুর ত্রিবন্ধনযুক্ত কার্বন পরমাণুদ্বয় sp সংকরিত হয়। এই দুটো কার্বন পরমাণুর sp সংকর অরবিটাল পরস্পর অধিক্রমন দ্বারা কার্বন-কার্বন সিগমা বন্ধন গঠন করে। প্রতিটি কার্বনের উপর লম্বভাবে অবস্থিত দুটি করে p-অরবিটাল পার্শ্বিক অধিক্রমন করে দুটি কার্বন-কার্বন পাই বন্ধন (π) গঠন করে। এভাবে কার্বন পরমাণুদ্বয় একটি সিগমা ও দুটি পাই বন্ধন অর্থাৎ ত্রিবন্ধন দ্বারা যাউক্ত হয়ে হেপ্টাইন অণু সৃষ্টি করে।
ভৌত ধর্ম
হেপ্টাইন গ্যাসীয় পদার্থ। ব্রোমিনের লাল দ্রবন ধীরে ধীরে বর্ণহীন করে ফেলতে পারে। এর উপস্থিতিতে পটাশিয়াম পার ম্যাঙ্গানেট দ্রবণ বর্ণহীন হয়। এমোনিয়াকাল সিলভার নাইট্রেট দ্রবণের সাথে বিক্রিয়ায় সিলভার এলকানাইডের সাদা অধঃক্ষেপ পড়ে।
রাসায়নিক বিক্রিয়া
হেপ্টাইনের রাসায়নিক বিক্রিয়া অসম্পৃক্ত হাইড্রোকার্বন হেপ্টিনের অনুরূপ। এরা ইলেক্ট্রনাকর্ষী যুত বিক্রিয়া দেয়। এই বিক্রিয়ার কারণ পাই বন্ধনের হালকাভাবে বিরাজিত পাই ইলেকট্রন। পাই বন্ধনের ইলেকট্রণ মেঘমালার সংস্পর্শে এসে ইলেকট্রন আকর্ষী বিকারক এসে সংযুক্ত হয়ে অন্তর্বর্তী কার্বোনিয়াম আয়ন গঠন করে যা পরবর্তীতে বিকারকের কেন্দ্রাকর্ষী অংশ দ্বারা প্রশমিত হয় এবং যুত যৌগ গঠন করে। হেপ্টিনের তুলনায় হেপ্টানের অসম্পৃক্ততা বেশি। কারণ হেপ্টিনে একটি পাই বন্ধন থাকে কিন্তু হেপ্টাইনে দুটি পাই বন্ধন থাকে। হেপ্টেন বা হেপ্টিনের অম্লধর্ম নেই বললেই চলে কিন্ত হেপ্টাইন অম্লধর্মী। এর কারণ হেপ্টাইন অনুর কার্বন পরমাণুর sp সংকরন  হেপ্টাইন পাঁচ ধরনের বিক্রিয়া প্রদর্শন করে।
কাজী আবদুল বাসেত
কাজী আবদুল বাসেত (৪ ডিসেম্বর, ১৯৩৫ - ২৩ মে, ২০০২) ছিলেন একজন বাংলাদেশী চিত্রশিল্পী এবং চারুকলা বিষয়ের শিক্ষক। তিনি মূর্ত ও বিমূর্ত দু-ধারায়ই গুরুত্বপূর্ণ অবদান রেখে গেছেন। তিনি তার নিরীক্ষামূলক "ফিশ ওম্যান" শীর্ষক চিত্রকর্মের জন্য প্রসিদ্ধ। চারুকলায় অবদানের জন্য বাংলাদেশ সরকার তাকে ১৯৯১ সালে একুশে পদকে ভূষিত করে।
প্রারম্ভিক জীবন
বাসেত ১৯৩৫ সালের ৪ ডিসেম্বর তৎকালীন ব্রিটিশ ভারতের বেঙ্গল প্রেসিডেন্সির ঢাকায় জন্মগ্রহণ করেন। তার পিতা আবদুল জলিল এবং মাতা নূরজাহান বেগম। তার পৈতৃক বাড়ি মুন্সীগঞ্জ জেলার রামপাল গ্রামে। বাসেত ১৯৫১ সালে ঢাকার সরকারি মুসলিম হাইস্কুল থেকে প্রবেশিকা পাস করেন। ১৯৫৬ সালে তিনি ঢাকার সরকারি আর্ট ইনস্টিটিউট থেকে চারুকলা বিষয়ে স্নাতক ডিগ্রি লাভ করেন।
কর্মজীবন
কর্মজীবনের শুরুতে বাসেত ১৯৫৬ সালে ঢাকার নবাবপুর সরকারি হাইস্কুলে ড্রয়িং-শিক্ষক হিসেবে যোগদান করেন। পরের বছর ১৯৫৭ সালে তিনি তার নিজের শিক্ষা প্রতিষ্ঠান ঢাকা সরকারি আর্ট ইনস্টিটিউটে লেকচারার পদে যোগদান করেন। এই ইনস্টিটিউটে শিক্ষাদানকালে ১৯৬৩-৬৪ সালে তিনি ফুলব্রাইট ফেলোশিপ লাভ করেন এবং চিত্রশিল্পে উচ্চতর ডিগ্রি অর্জনের জন্য মার্কিন যুক্তরাষ্ট্রের শিকাগো বিশ্ববিদ্যালয়ের আর্ট ইনস্টিটিউট পড়তে যান। ১৯৬৫ সালে যুক্তরাষ্ট্র থেকে ফিরে এসে ড্রয়িং ও পেইন্টিং বিভাগের প্রধান হিসেবে যোগ দেন। ১৯৯৫ সালে তিনি এই প্রতিষ্ঠান থেকে অবসরে যান।
চিত্রকর্ম
বাসেত যুক্তরাষ্ট্রে শিকাগো বিশ্ববিদ্যালয়ে পড়াকালীন বিমূর্ত প্রকাশবাদী ধারায় প্রভাবিত হন। সেখানে তিনি পল উইগার্ড, হ্যান্স হফম্যান এবং বাবভিক্টকে তার শিক্ষক হিসেবে পেয়েছিলেন। দেশে ফিরে এসে তিনি বিমূর্ত প্রকাশবাদী ধারার বিভিন্ন পরীক্ষা-নিরীক্ষা করেন। ১৯৮৪ পরবর্তী সময়ে তিনি বাস্তবধর্মী চিত্র রচনায়ও মনোযোগ দেন। নারী-প্রতিকৃতি, বিশেষ করে, নারীর মাতৃরূপ অঙ্কনে তার বিশেষ আগ্রহ ছিল। তিনি প্যাস্টেল রঙে যুদ্ধ শেষে প্রিয় সন্তানের জন্য অপেক্ষা করে আছেন মা এবং প্রিয় স্বামীর জন্য অপেক্ষা করে আছেন স্ত্রী এ ধরনের কিছু কাজ করেন। তার একটি উল্লেখযোগ্য নিরীক্ষাধর্মী চিত্রকর্ম হল "ফিশ ওম্যান"।
মৃত্যু
বাসেত ২০০২ সালের ২৩ মে ঢাকায় মৃত্যুবরণ করেন।
সম্মাননা
বাসেত ১৯৫৪ সালে ঢাকায় অনুষ্ঠিত নিখিল পাকিস্তান চারুকলা প্রদর্শনীতে অংশগ্রহণ করে পুরস্কার লাভ করেন। ১৯৫৭ সালে করাচীতে অনুষ্ঠিত পাকিস্তান জাতীয় চারুকলা প্রদর্শনী থেকে দ্বিতীয় পুরস্কার লাভ করেন। ১৯৮২ সালে বাংলাদেশ শিল্পকলা একাডেমি পুরস্কার, ১৯৮৭ সালে শ্রীজ্ঞান অতীশ দীপঙ্কর স্বর্ণ পদক, ১৯৮৯ সালে বাংলাদেশ চারুকলা সংসদ পুরস্কার লাভ করেন। চারুকলায় সামগ্রিক অবদানের জন্য ১৯৯১ সালে বাংলাদেশের সর্বোচ্চ জাতীয় সম্মাননা একুশে পদক লাভ করেন।
কুবিন্দু
কুবিন্দু বা নেদির (উৎস نظير / ALA-LC: naẓīr, অর্থ "প্রতিরূপ") হল কোনও স্থানের সরাসরি 'নিচে' অবস্থিত বিন্দু। ঐ স্থানের অনুভূমিক একটি কাল্পনিক সমতলের অভিলম্ব বরাবর নির্দেশযোগ্য দুইটি দিকের এটি অন্যতর। অভিলম্বের অন্য মুখ, অর্থাৎ আলোচ্য স্থানের সরাসরি 'উপর' দিকে অবস্থিত বিন্দুটি হল সুবিন্দু। সাধারণভাবে কুবিন্দুকে যে কোনও স্থানে ক্রিয়াশীল মহাকর্ষ বলের অভিমুখে অবস্থিত নিম্নতম বিন্দু হিসেবে কল্পনা করা হয়। জ্যোতির্বিজ্ঞান, ভূ-পদার্থবিজ্ঞান, আবহবিজ্ঞান প্রভৃতি শাস্ত্রে কুবিন্দুর ধারণা গুরুত্বপূর্ণ।
ঠেলা জাল
স্থানীয়ভাবে মাছ ধরার অনেক যন্ত্রপাতি আছে। তম্মধ্যে জাল,পোলো,বড়শি প্রধান।জালের ধরনের মধ্যে ঠেলা জাল অন্যতম। ঠেলা জাল তিন কোনা। তাই এটাকে তিন কোনা বাঁশের ফ্রেমে আটকানো হয়। ঠেলা জাল দিয়ে সাধারণত ছোট ছোট মাছ ধরা হয়। ঠেলা জালের হাতল ধরে পানিতে নেমে সামনের দিকে নিলে এই জালে পুটি,খলিসা, চিংড়ি, বেলে ইত্যাদি মাছ ধরা পড়ে।
পাথরডুবি ইউনিয়ন
পাথরডুবি ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
নামকরণ
পাথরডুবি মৌজা ও গ্রামের নামানুসারে এ ইউনিয়নের নাম রাখা হয় পাথরডুবি। কথিত আছে এ মৌজায় পাথর পাওয়া যেত। লোকজন বলতো এখানে মাটির নিচে পাথর ডুবে আছে। সেখান খেকে পাথরডুবি নাম হয়।
নির্মা
নির্মা হলেন একজন প্রাক্তন পাকিস্তানি ললিউড চলচ্চিত্র অভিনেত্রী এবং মডেল। তিনি প্রথমে মডেলিংয়ে ক্যারিয়ার শুরু করেছিলেন এবং তারপরে টেলিভিশন নাটক কাজ শুরু করেন। তার প্রকৃত নাম আয়েশা জাহাঙ্গীর।
জীবনের প্রথমার্ধ
নির্মা কুয়েতে জন্মগ্রহণ করেছিলেন এবং সেখান থেকেই প্রাথমিক পড়াশোনা শেষ করেছিলেন। পিতার মৃত্যুর পরে তিনি তার পরিবারসহ লাহোরে চলে আসেন। চলচ্চিত্র নির্মাতা এজাজ দুরানী তাকে চলচ্চিত্র জগতের জন্য নির্মা নামটি দিয়েছেন।
ভবশঙ্করী
মহারাণী ভবশঙ্করী(১৬ শতক) ছিলেন একজন বাঙালি বীর রমণী ও তদানীন্তন ভূরিশ্রেষ্ঠ রাজ্যের রানী। ভূরিশ্রেষ্ঠ ছিল অধুনা ভারতের পশ্চিমবঙ্গ রাজ্যের হাওড়া ও হুগলি জেলার অন্তর্গত একটি প্রাচীন ও মধ্যযুগীয় রাজ্য। তিনি উড়িষ্যা সালতানাত এর আফগান সুলতানদের আক্রমণ প্রতিহত করে বাংলাকে রক্ষা করেন ।
প্রাথমিক জীবন
ভবশঙ্করী ছিলেন এক গ্রাম্য ব্রাহ্মণ জমিদার দীননাথ চৌধুরীর কন্যা। ছোটবেলা থেকে অসিখেলা, ঘোড়ায় চড়া, তীরন্দাজিতে পারদর্শিনী ছিলেন।
দীননাথ ছিলেন একজন লম্বা এবং সুগঠিত সৈনিক।যিনি ছিলেন যুদ্ধের কলাতে পারদর্শী। তিনি নিজেই এক হাজারেরও বেশি সৈন্যের একটি সৈন্যদলকে নেতৃত্ব দিতেন। তিনি বিশাল জমির মালিক ছিলেন এবং তাঁর প্রজাদের যুদ্ধের প্রশিক্ষণ দেওয়ার জন্য উৎসাহিত করেছিলেন। দীননাথকে ভুরিশ্রেষ্ঠের সম্মানিত আভিজাতদের মধ্যে বিবেচনা করা হত। ভবশঙ্করী দীননাথের দুই সন্তানের মধ্যে প্রথম ।তিনি পেঁড়োতে জন্মগ্রহণ করেছিলেন। তিনি যখন ছোট ছিলেন তখন তার ছোট ভাইয়ের জন্ম দেওয়ার সময় তার মা মারা যান।
যখন তার ভাই পালিত মা দ্বারা লালিত-পালিত হচ্ছিল।তখন তিনি তার বাল্যত্ব তার বাবার সঙ্গে কাটিয়েছিলেন। শৈশবকাল থেকেই তাঁর পিতা তাকে ঘোড়ায় চড়তে, তরোয়াল চালাতে এবং তীরন্দাজিতে প্রশিক্ষণ দিতে শুরু করেছিলেন। তিনি সামরিক পোশাক পরে বাবার সাথে ঘোড়ার পিঠে চড়েছিলেন। তিনি বেড়ে উঠলেন ভুরিশ্রেষ্ঠের এক সাহসী তরুণী সৈনিক হয়ে। তারপরে তিনি যুদ্ধ, কূটনীতি, রাজনীতি, সমাজবিজ্ঞান, দর্শন এবং ধর্মতত্ত্ব বিষয়ে পাঠ গ্রহণ করেছিলেন।
বিবাহ
যৌবনে ভবশঙ্করী দামোদর ও রণের সংলগ্ন বনে শিকার করতে যেতেন। একবার হরিণ শিকার করার সময় বন্য মোষের দল তাকে আক্রমণ করেছিল। তিনি একাই তাদের হত্যা করেছিলেন। সেই সময় ভুরিশ্রেষ্ঠের মহারাজা রুদ্রনারায়ণ রায়মুখুটি দামোদরের পাশের একটি নৌকায় দিয়ে   কাস্তাসনগড়ের দিকে যাচ্ছিলেন।তখন বর্শা দিয়ে বুনো মহিষ হত্যা করার সময় তাকে দেখে মুগ্ধ হন। রুদ্রনারায়ণ এবং ভবশঙ্করীর মধ্যে রাজকীয় বিয়ের ব্যবস্থা করেছিলেন রাজ পুরোহিত হরিদেব ভট্টাচার্য।
থাম্ব|রাজবল্লভী দেবী মুর্তি,[[রাজবল্লভী কালীমন্দির, রাজবলহাট]] ভবশঙ্করী প্রথমে সিদ্ধান্ত নিয়েছিলেন যে তরোয়ালযুদ্ধে তাকে যে পরাজিত করবে তাকে তিনি বিয়ে করবেন। কিন্তু রাজার পক্ষে কোনও সাধারণের সাথে দ্বন্দ্ব তরোয়াল যুদ্ধে জড়িয়ে পড়া সম্ভব না হওয়ায় তাকে তার সংকল্প পরিবর্তন করতে হয়েছিল। তিনি প্রস্তাব দিয়েছিলেন যে, ভুরুশ্রেষ্ঠ রক্ষাকারী দেবী রাজবল্লভীর সামনে রাজাকে এক কোপে এক জোড়া জল মহিষ এবং একটি ভেড়া বলি দিতে হবে। রাজবলহাট নামক পুরাতন রাজধানীটির নামকরণ করা হয়েছিল হিন্দু দেবী রাজবল্লভীর নামে।
রাজ্যশাসন
সেই সঙ্গে তিনি নৌবাহিনীর দিকেও নজর দেন।রানী ভবশঙ্করীর তত্ত্বাবধানে ভুরিশ্রেষ্ঠ সাম্রাজ্যের নিজস্ব নৌবাহিনী গঠন করেন, যা যথেষ্ট শক্তিশালী ছিল।সেইসময় গৌড়ের শাসক ছিলেন পাঠান বংশীয় সুলেমান কররানী। তার লুটেরা বাহিনী ভুরিশ্রেষ্ঠ সাম্রাজ্যের বিভিন্ন প্রান্তে অতর্কিত হামলা করে লুঠ-পাট চালাতো। তাই এদের শায়েস্তা করতে রাণী ভবশঙ্করীর পরামর্শে উড়িষ্যার রাজা মুকুন্দদেব এর সঙ্গে জোট করেন রাজা রুদ্রনারায়ণ । রাণী ভুরিশ্রেষ্ঠের সীমানা বরাবর নতুন গ্যারিসন দুর্গ নির্মাণ করেছিলেন এবং বিদ্যমান মন্দিরগুলি সংস্কার করেছিলেন।
ভুরিশ্রেষ্ঠ ভরদ্বাজ রাজবংশের কুলদেবতা ছিলেন রাজবল্লভী দেবী। যিনি চণ্ডীর এক রুপ এবং তাঁর মূর্তিটি অষ্টধাতু দ্বারা তৈরি হয়েছিল। ভাবশঙ্করী তাঁর উপাসনা করতেন । একবার বর চেয়েছিলেন যে কোনও যুদ্ধে কোনও মানুষ তাকে পরাস্ত করতে পারবে না।এজন্য তিনি দেবীকে খুশি করতে উপোষ করেন। দুই দিন উপোষ থাকার পরে অবশেষে তৃতীয় দিনে দেবী তার প্রার্থনা শোনেন এবং তার ইচ্ছা পূরণ হল।দেবী তাকে তার নিজের শক্তি দিয়ে আশীর্বাদ করেছিলেন এবং তাকে একটি তরোয়াল দিয়েছিলেন যা গড় ভবানীপুরে রাজপ্রাসাদের নিকট হ্রদের নীচে পড়ে ছিল। ভক্তিতে ভরা ভবশঙ্করী হ্রদে স্নান করার সময় তরোয়াল গ্রহণ করলেন। ভবশঙ্করির পূজিত কুলদেবী চণ্ডী এখন পুরো হাওড়া জেলার পৃষ্ঠপোষক দেবী হিসেবে আমতায় মেলাই চণ্ডী, মকরদাহায় মা মকরচণ্ডী, দমজুরের নিকটবর্তী জয়চণ্ডী তলার মা জয়া চণ্ডী এবং হাওড়ার বেটাইয়ে (বেটার) এর বেতাই চণ্ডী ইত্যাদি নামে পূজিত।
তিনি তারকেশ্বরের নিকটে ছৌনাপুরে দুর্গের সীমানা শৈলের বাইরে একটি মন্দির তৈরি করেছিলেন। মন্দিরটি একটি সুড়ঙ্গ দ্বারা সংলগ্ন দুর্গে সংযুক্ত ছিল। তিনি যখন দুর্গে প্রশাসনিক পরিদর্শন করেছিলেন তখন পালানোর পথ ছাড়াও এটি তার অস্থায়ী বাসভবন হিসেবে কাজ করেছিল। তিনি  বাঁশুরি গ্রামে একটি ভবানী মন্দিরও নির্মাণ করেছিলেন। এই সময়কালে ভুরিশ্রেষ্ঠ কৃষিক্ষেত্রে এবং বাণিজ্যে সমৃদ্ধ হতে শুরু করে। তাঁত শিল্প এবং ধাতব কাজের মতো দেশীয় শিল্পের বিকাশ ঘটে। তিনি আমতাতে দেবী চণ্ডীর মন্দিরও তৈরি করেছিলেন।যা এখন পুরো হাওড়া জেলার পৃষ্ঠপোষক দেবী ।
শীঘ্রই ভবশঙ্করী রাজপুত্র প্রতাপনারায়ণের জন্ম দেন। রাজা রুদ্রনারায়ণ এই খুশিতে বিদ্বানদের রুপো, পোশাক এবং খাবারের জন্য জমি ও স্বর্ণ দান করেছিলেন। রুদ্রনারায়ণ পরলোকগমন করেন যখন প্রতাপনারায়ণের মাত্র পাঁচ বছর। ভবশঙ্করী সতীদাহে সতী হওয়ার চেষ্টা করেছিলেন। তবে রাজকীয় পুরোহিত তাকে তা থেকে বিরত হতে রাজি করেছিলেন।রাজ পুরোহিত রাণী ভবশঙ্করীকে রাজ্যের শাসনভার ততদিন নিজের কাঁধে তুলে নেওয়ার অনুরোধ জানান ,যতদিন না পর্যন্ত রাজকুমার প্রতাপনারায়ণ প্রাপ্তবয়স্ক না হয়ে ওঠেন। তিনি তিন মাসের জন্য এক ব্রহ্মচারিনী জীবন যাপনের জন্য রাজ্যের বিষয় থেকে বিরতি নিয়েছিলেন।
রাজা রুদ্রনারায়নের মৃত্যুর পর রাজ্যের শাসনভার আসে তার ওপর। তিনি দক্ষতার সাথে রাজ্যশাসন পরিচালনা করেন। এইসময় ভুরশুটের অধিবাসী পাঠান সর্দার ওসমান খাঁ মোগল সম্রাটের বিরুদ্ধে বিদ্রোহী হয়। ওসমান যুদ্ধের জন্যে রানীর সাহায্য চায় কিন্তু ভবশঙ্করী রাজী না হলে সে ভুরশুট রাজ্য আক্রমণ করার পরিকল্পনা করে। পাণ্ডুয়ার কাছে গড় ভবানীপুর ছিল ভুরশুটের রাজধানী। সেখান থেকে ১৪ মাইল দূরে বাসডিঙা গড়ের কালীমন্দিরে ভবশঙ্করী পূজা দিতে গেলে ওসমান দলবল নিয়ে অতর্কিতে হামলা চালায় রাণীর ওপর। সামান্য যে ক’জন দেহরক্ষী ছিল, তাদেরকে নিয়েই পাঠানদের সঙ্গে প্রবল যুদ্ধ শুরু করেন তিনি। তার বীরত্ব ও রনকৌশলের কাছে পরাজিত এবং নিহত হয় ওসমান। এই সংবাদ পেয়ে কিছুদিন পরে মোগল সম্রাট আকবর, রানী ভবশঙ্করীকে রায়বাঘিনী উপাধিতে ভূষিত করেন।
কাস্তাসনগড়ের যুদ্ধ
গৌড় ও পান্ডুয়ার পাঠান নবাবদের শাসনকালে ভুরিশ্রেষ্ঠ রাজ্য বেশিরভাগ নিরপেক্ষ ছিল। তবে কররানীদের সেনাপতি কালাপাহাড়ের  কারণে রুদ্রনারায়ণ সম্ভাব্য আক্রমণের আশঙ্কায় ব্যাপক যুদ্ধ প্রস্তুতি শুরু করেছিলেন। মুঘলদের কাছে পরাজিত হওয়ার পরে বাংলার পাঠানরা ওড়িশায় আশ্রয় নিয়েছিল। ওড়িশায় তাদের ঘাঁটি থেকে ওসমান খানের নেতৃত্বে পাঠানরা আবারও বাংলা আক্রমণ করার পরিকল্পনা করছিল।
রাণী ভবশঙ্করী রাজ্যের বিষয়ে দায়িত্ব রাজস্ব মন্ত্রী দুর্লভ দত্ত এবং সশস্ত্র বাহিনীর সর্বাধিনায়ক চতুর্ভুজ চক্রবর্তীকে দিয়েছিলেন। রাজকুমার প্রতাপনারায়ণের সাথে তিনি কাস্তাসনগড়ের শিব মন্দিরের উদ্দেশ্যে রওনা হন এবং তাঁর বিশ্বস্ত মহিলা দেহরক্ষীদের তার সাথে ছিলেন। তবে তিনি দিনের বেশিরভাগ সময় যুদ্ধের পোশাক পরে থাকতেন এবং তরোয়াল ও আগ্নেয়াস্ত্রটি সঙ্গে রাখতেন। মন্দিরে প্রতিদিন প্রভুর উপাসনা করা হত।ব্রাহ্মণ, সন্ন্যাসী এবং ভিক্ষুকদের খাওয়ানো হচ্ছিল এবং প্রতি সন্ধ্যায় শিব কীর্তন অনুষ্ঠিত হচ্ছিল। ভবশঙ্করী প্রতি রাতে শিব সাধনে নিজেকে জড়িত রাখতেন। যখন তিনি কেবল মন্দিরের ভিতরে একা ধ্যান করতেন তখন বাইরে কেবল কয়েকজন দেহরক্ষী থাকত।
এর মধ্যে চতুর্ভুজ চক্রবর্তী পাঠান সেনাপতি ওসমান খানের সাথে একটি গোপন চুক্তি সম্পাদন করেন। যা অনুযায়ী তিনি তার বাহিনী সহ মোঘলদের বিরুদ্ধে যুদ্ধে পাঠান বাহিনীতে যোগ দিতেন এবং পাঠানদের দ্বারা ভুরিশ্রেষ্ঠ বিজয়ের পরে তিনি ভুরিশ্রেষ্ঠের নতুন শাসক হয়ে উঠবেন। তার থেকে গোপন তথ্য নিয়ে পাঠান বাহিনী ভবশঙ্করী ও তার পুত্রকে জীবিত ধরার জন্য যাত্রা শুরু করে। ওসমান খান তার বারোজন প্রশিক্ষিত, অভিজ্ঞ এবং সবচেয়ে বিশ্বস্ত সৈন্য সহ হিন্দু সন্ন্যাসীদের ছদ্মবেশে ভুরিশ্রেষ্ঠ অঞ্চলে প্রবেশ করেছিলেন। আরও ২০০ জন পাঠান সেনা ছদ্মবেশে তাদের অনুসরণ করে।  ওসমানের অগ্রসর বাহিনী আমতার দিকে লক্ষ্য করা গিয়েছিল এবং এই খবর রাণীর কাছে পৌঁছে। তিনি নিকটবর্তী চৌকি থেকে ২০০ রক্ষী বাহিনীকে ডেকে পাঠালেন। রাতের বেলা তিনি নিজের সাঁজোয়া পোশাকের উপর দিয়ে শ্বেতপট্ট  পরে উপাসনায় নিজেকে নিযুক্ত করলেন। তার মহিলা দেহরক্ষীরা মন্দিরের বাইরে পাহারাদার ছিলেন এবং সৈন্যরা জঙ্গলে ছড়িয়ে পড়ে।